Fa o ntse o bala ditlhogo tse di latelang, bapisa se o se itseng le se Baebele e se buang. Gakologelwa mafoko a ga Jesu malebana le kafa re ka lemogang ka gone bodumedi jo bo siameng le jo bo sa siamang. O ne a re: “Setlhare se se molemo se tlhagisa loungo lo lo molemo, mme setlhare se se sa siamang se tlhagisa loungo lo lo sa siamang. Setlhare se se molemo ga se ka ke sa tlhagisa loungo lo lo sa siamang e bile setlhare se se sa siamang ga se ka ke sa tlhagisa loungo lo lo molemo.” (Mathaio 7:17, 18, Contemporary English Version) Akanya ka maungo a mararo a a molemo a Baebele e reng “setlhare se se molemo” se tla lemogiwa ka one. 11. Kitso ya batho ba e neng e tla nna maloko a monyadiwa wa ga Keresete, e ne ya oketsega jang malebana le kabelo ya bone ya mo lefatsheng?